Príloha č. 5 k súťažným podkladom reg .č. 1/VPP/PRV/2018

**Zmluvné podmienky dodania predmetu zákazky**

Verejný obstarávateľ ( v ZoD ako objednávateľ ) stanovuje týmto nasledovné zmluvné podmienky, ktoré musí uchádzač (v ZoD ako zhotoviteľ ) povinne zapracovať do návrhu zmluvy na uskutočnenie stavebných prác ( ďalej zmluvy o dielo v skratke ZoD ).

Pokiaľ niektoré zmluvné ustanovenia obsahujú alternatívy, resp. je potrebné ich doplniť, uchádzač si

vyberie iba jednu možnosť a obsah ustanovenia doplní v súlade so svojou ponukou.

Pokiaľ je úspešným uchádzačom skupina dodávateľov, tak v údajoch o zhotoviteľovi uvedie všetkých členov skupiny s identifikačnými údajmi a zároveň k návrhu zmluvy priloží vystavenú plnú moc pre jedného z členov skupiny podpísanú všetkými členmi skupiny alebo osobou/osobami oprávnenými konať v danej veci za každého člena skupiny, s ktorým bude objednávateľ komunikovať počas plnenia zmluvy. Plná moc musí ďalej obsahovať aj tieto údaje:

- bankové spojenie, názov a číslo účtu, na ktorý objednávateľ bude platiť

- obchodné meno, adresu a kontakt, na ktorý bude objednávateľ uplatňovať reklamácie

- obchodné meno, adresu a kontakt, na ktorý bude objednávateľ oznamovať skutočnosti rozhodujúce pre plnenie zmluvy.

**Zmluva o dielo**

uzavretá podľa § 536 a nasl. Obchodného zákonníka č. 513/1991 Zb. v znení neskorších predpisov ako výsledok verejného obstarávania podľa zákona č. 343/2015 Z.z. v znení neskorších predpisov (ďalej len ZVO)

**Článok I.**

**Zmluvné strany**

**Objednávateľ: Vysokoškolský poľnohospodársky podnik SPU, s.r.o.**

Sídlo: Hlavná 561, 951 78 Kolíňany, Slovenská republika

Štatutárny orgán: Ing. Ján Lajda, konateľ

IČO: 36 553 069

IČ DPH: SK2020150000

Bankové spojenie: UniCredit Bank, a.s., pobočka Nitra

IBAN: SK9811110000006620769045

Zapísaný v Obchodnom registri Okresného súdu Nitra, oddiel Sro, vložka č.13922/N

Ďalej v texte len objednávateľ

**Zhotoviteľ:**

Obchodné meno:

Sídlo/miesto podnikania:

Štatutárny orgán:

IČO:

IČ DPH:

Bankové spojenie:

IBAN:

Zapísaný:

Ďalej v texte len zhotoviteľ a spolu s objednávateľom aj ako zmluvné strany

**Článok II.**

**Predmet zmluvy**

1. Predmetom tejto zmluvy o dielo (ďalej aj ako ZoD) je záväzok zhotoviteľa zhotoviť a odovzdať objednávateľovi dielo s názvom

**„Rekonštrukcia závlahy a závlahovej čerpacej stanice Oponice“**

 ktoré spočíva v realizácii stavebných úprav závlahovej čerpacej stanice a rúrovej siete závlahy Oponice a prevádzkových súborov strojnotechnologickej a elektrotechnologickej časti závlahovej čerpacej stanice.

 Dielo predstavuje realizáciu stavebných prác v rámci:

 1.1. Stavebných objektov SO 01 a SO 02

 1.2 Prevádzkových súborov PS 01 a PS 02.

2. Podrobná špecifikácia predmetu zmluvy je uvedená:

 2.1 v jej prílohe č.1,

 2.2 v projektovej dokumentácii, ktorá tvorila prílohu č. 2 súťažných podkladov a na základe ktorej zhotoviteľ predkladal ponuku vo verejnom obstarávaní,

 2.3 v jej ďalších ustanoveniach.

3. Predmetom zmluvy je aj:

 • skúšobná prevádzka čerpacej stanice v rozsahu 24 hod.

 • odborné prehliadky a skúšky nových elektroinštalácií

 • odovzdanie vyhlásenia o zhode s technickými predpismi vrátane posudzovania zhody použitých materiálov

 • odvoz a likvidácia všetkých druhov odpadov, ktoré pri plnení zákazky vzniknú

 • zapracovanie skutočného vyhotovenia stavebných prác do projektovej dokumentácie, a to 1 x v listinnej a 1 x v digitálnej forme a ich odovzdanie objednávateľovi.

4. *Pokiaľ uchádzač má v úmysle zadať zákazku, resp. jej časť tretím osobám - subdodávateľom , je povinný v tomto bode zmluvy uviesť text:*

 *„Zhotoviteľ bude pri plnení tejto ZoD využívať kapacity subdodávateľov, zoznam ktorých tvorí jej prílohu č.2.“*

 *Príloha č. 2 k ZoD musí obsahovať identifikačné údaje subdodávateľov, údaje o predmete subdodávky, percentuálny podiel subdodávky z hodnoty predmetu zmluvy, osobe/osobách oprávnených konať za subdodávateľa, a to*

 *v rozsahu meno, priezvisko, adresa pobytu, dátum narodenia.*

 *Ak počas plnenia zmluvy dôjde k zmene subdodávateľa, je zhotoviteľ povinný túto skutočnosť bezodkladne a písomne oznámiť objednávateľovi spolu s uvedením identifikačných údajov nového subdodávateľa a dokladov preukazujúcich jeho splnenie podmienky účasti podľa § 32 ods. 1 písm. e) zákona č. 343/2015 Z.z. v znení neskorších predpisov.“*

 *Pokiaľ uchádzač nemá v úmysle zadať zákazku, resp. jej časť tretím osobám - subdodávateľom, je povinný v tomto bode zmluvy uviesť text:*

 *„ Zhotoviteľ vyhlasuje, že pri plnení tejto ZoD nebude využívať kapacity subdodávateľov.*

 *Ak počas plnenia zmluvy dôjde k zmene situácie a zhotoviteľ bude pri plnení zmluvy využívať kapacity subdodávateľov je povinný písomne oznámiť objednávateľovi a dodatkom ku zmluve kontrahovať identifikačné údaje subdodávateľov, údaje o predmete subdodávky, percentuálny podiel subdodávky z hodnoty predmetu zmluvy, osobe/osobách oprávnených konať za subdodávateľa, a to v rozsahu meno, priezvisko, adresa pobytu, dátum narodenia. Nesplnenie tejto povinnosti zhotoviteľom sa považuje za podstatné porušenie tejto zmluvy.“*

* *uchádzač v vyberie jednu z navrhnutých alternatív*

5. Objednávateľ môže požadovať zmenu predmetu zmluvy. Zmena rozsahu plnenia a s tým súvisiaca zmena zmluvnej ceny bude predmetom dodatku k tejto zmluve za podmienky dodržania § 18 ZVO.

## Článok III.

**Miesto, termíny a spôsob splnenia zmluvy**

1. Miesto plnenia: Závlahová čerpacia stanica v k.ú. Oponice, parc. č. 1187, súpisné číslo 387, zapísaná na LV č. 1261 a závlahová sieť v k.ú. Oponice.
2. Termíny plnenia:

 Predmet zákazky sa bude realizovať v mimovegetačnom období (október až marec) po uzavretí zmluvy objednávateľa a Pôdohospodárskej platobnej agentúry SR o poskytnutí nenávratného finančného príspevku z finančných zdrojov PRV SR 2014-2020.

1. V prípade, že nedôjde k splneniu rozväzovacej podmienky uvedenej v článku IIIa tejto zmluvy, objednávateľ vyzve zhotoviteľa na prevzatie pracoviska min. 2 pracovné dni vopred e- mailom na adresu ..................../ *uchádzač doplní.*
2. Objednávateľ odovzdá zhotoviteľovi pracovisko ku dňu začatia, ktorým je deň odovzdania pracoviska, pokiaľ sa zmluvné strany nedohodnú inak.

 O odovzdaní a prevzatí pracoviska spíšu poverení zástupcovia zmluvných strán protokol. Podpisom protokolu zhotoviteľ potvrdzuje, že pracovisko zodpovedá podmienkam pre riadny a bezpečný výkon prác dohodnutých touto zmluvou.

1. Zmluvné strany dohodli lehotu plnenia: najviac 6 (šesť) mesiacov odo dňa začatia.
2. Zmluvné strany sa dohodli, že zhotoviteľ zašle objednávateľovi avízo o pripravenosti odovzdať dielo min. 3 pracovné dni vopred.

Predmetom odovzdania a prevzatia je riadne zhotovené dielo naraz.

1. O odovzdaní a prevzatí diela bude spísaný preberací protokol, z ktorého bude zrejmý najmä druh, množstvo, miesto a deň vykonania prác, výsledok ich funkčného odskúšania, súpis odovzdaných dokladov a dokumentov, opis prípadných vád a nedorobkov so stanovením lehôt na ich odstránenie.

 Predmet zmluvy je splnený riadnym zhotovením v celom rozsahu bez vád a nedorobkov.

## Článok IIIa.

## Rozväzovacia podmienka

1. Objednávateľ stanovuje rozväzovaciu podmienku spočívajúcu v tom, že pokiaľ objednávateľ nezíska nenávratný finančný príspevok z finančných zdrojov PRV SR 2014-2020, táto ZoD automaticky zaniká dňom doručenia oznámenia o zamietnutí žiadosti o poskytnutie nenávratného finančného príspevku objednávateľovi. V takomto prípade objednávateľ písomne upovedomí zhotoviteľa o zamietnutí žiadosti o NFP bez zbytočného odkladu.
2. Pokiaľ nedôjde k splneniu rozväzovacej podmienky uvedenej v bode 1 tohto článku ZoD, objednávateľ bez zbytočného odkladu písomne upovedomí zhotoviteľa o uzavretí zmluvy o poskytnutí nenávratného finančného príspevku z finančných zdrojov PRV SR 2014-2020.

## Článok IV.

**Cena a platobné podmienky**

1. Zmluvné strany dohodli cenu za dielo, ktoré je predmetom plnenia podľa tejto zmluvy v súlade s ust. § 3 zákona č. 18/1996 Z.z. v znení neskorších predpisov takto a v zložení:
	* + cena v € bez DPH vo výške..............
		+ cena v € s DPH vo výške..............

 podľa oceneného výkazu výmer, ktorý tvorí prílohu č. 1 tejto ZoD.

 *- uchádzač uvedie ceny podľa svojej ponuky*

1. V zmluvnej cene za dielo sú započítané všetky náklady zhotoviteľa na riadne splnenie zmluvy. Okrem zmluvne dohodnutej ceny nemá zhotoviteľ nárok na úhradu iných nákladov spojených so zhotovovaním zmluvného diela.
2. Pri potrebe realizácie doplňujúcich prác a dodávok naviac, ktoré nebolo možné pri zadávaní zákazky z objektívnych dôvodov predvídať, zmluvné strany dohodnú ich rozsah a cenu dodatkom k tejto zmluve. V prípade realizácie prác a dodávok naviac, ktorých položky sú

 obsiahnuté v prílohe č. 1 tejto zmluvy, platia ich dohodnuté jednotkové ceny aj pre práce a dodávky naviac. Ak pôjde o realizáciu prác a dodávok naviac, ktoré nie sú obsiahnuté

 v prílohe č. 1 tejto zmluvy, zmluvné strany na základe predloženej podrobnej cenovej kalkulácie zhotoviteľa prerokujú a dohodnú ich jednotkové ceny ako aj ich celkové ceny. K realizácii doplňujúcich prác a dodávok naviac môže zhotoviteľ pristúpiť až na základe uzavretého zmluvného dodatku.

1. Objednávateľ zaplatí zhotoviteľovi dohodnutú cenu za zmluvné dielo postupne v rozsahu skutočne vykonaných prác na základe mesačných faktúr.
2. Súčasťou faktúry bude okrem preberacieho protokolu aj objednávateľom potvrdený súpis skutočne vykonaných prác a dodávok ocenený podľa prílohy č. 1 tejto zmluvy a bodu 3 tohto článku zmluvy.
3. Zhotoviteľ je povinný predkladať objednávateľovi faktúry vrátane príloh v 3 - och originálnych vyhotoveniach.

 Minimálne obsahové náležitosti faktúr:

* označenie „faktúra“ a jej číslo,
* obchodné meno a sídlo objednávateľa,
* obchodné meno a sídlo zhotoviteľa, lehota splatnosti faktúry
* číslo a názov zmluvy
* názov a adresa banky zhotoviteľa
* číslo účtu zhotoviteľa
* výška požadovaná na platbu v EUR zaokrúhlená na dve desatinné miesta,
* náležitosti pre účely DPH,
* podpis zodpovednej osoby za zhotoviteľa
* prílohy k faktúre, doklady o zhode, protokoly o úspešných revíznych skúškach a pod.
* položky v súpise vykonaných prác a faktúre musia byť v súlade s položkami uvedenými v zmluve
* faktúra musí obsahovať ceny v súlade so zmluvou.

 Pokiaľ faktúra nespĺňa dohodnuté obsahové náležitosti, je objednávateľ oprávnený faktúru vrátiť bez zaplatenia na doplnenie údajov.

1. Zmluvné strany sa dohodli, že faktúry sú splatné do 30 dní odo dňa doručenia. Peňažný záväzok objednávateľa vyplývajúci z tejto zmluvy je splnený dňom odpísania príslušnej sumy z jeho účtu v prospech účtu zhotoviteľa.
2. Zhotoviteľ nie je oprávnený bez predchádzajúcej písomnej dohody ( súhlasu ) s objednávateľom postúpiť svoje pohľadávky z tejto zmluvy tretej osobe. Prípadné postúpenie pohľadávky/ pohľadávok bez predchádzajúceho písomného súhlasu objednávateľa je neplatné.
3. Zmluvné strany sa dohodli, že ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z.z. o dani z pridanej hodnoty v znení neskorších predpisov (ďalej ako „zákon o DPH“)) vedenom Finančným riaditeľstvom Slovenskej republiky, je objednávateľ oprávnený nasledujúci deň po dni zverejnenia zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr, tzv. zábezpeka. Takto zadržaná suma,/ zábezpeka bude buď na výzvu príslušného daňového úradu uhradená v zmysle § 69b zákona o DPH, alebo bude objednávateľom uvoľnená a uhradená zo všetkých faktúr splatných do konca bezprostredne predchádzajúceho zdaňovacieho obdobia, najneskôr deň nasledujúci po dni predloženia:
4. písomného potvrdenia príslušného daňového úradu, že zhotoviteľ ako daňový subjekt nemá nedoplatok na dani, pričom takéto potvrdenie nesmie byť staršie ako 1 týždeň a
5. kópie prvej strany daňového priznania zhotoviteľa pre daň z pridanej hodnoty za bezprostredne predchádzajúce daňové obdobie.

 So zaplatením zadržanej časti ceny nie je objednávateľ počas trvania zábezpeky v omeškaní a zábezpeka nepodlieha úročeniu. Zábezpeka zanikne jej použitím na zaplatenie DPH, ktorú bude titulom ručenia za zhotoviteľa povinný zaplatiť objednávateľ alebo dňom, kedy zhotoviteľ preukáže objednávateľovi, že dôvody na zrušenie registrácie platiteľa DPH podľa § 81 ods. 4 písm. b) druhého bodu zákona o DPH u nej neboli dané alebo pominuli, DPH z ceny bola v plnej výške uhradená a objednávateľ za DPH z ceny neručí.

1. Ak zhotoviteľ nesplní povinnosti uvedené v článku V body 8,9,10 a 11, je objednávateľ oprávnený suspendovať (prerušiť) plnenie svojich finančných záväzkov z tejto zmluvy, a to až do doby,

 pokiaľ zhotoviteľ nepreukáže ich splnenie. Po túto dobu nie je objednávateľ v omeškaní s plnením finančných záväzkov.

## Článok V.

**Ostatné dodacie podmienky**

1. Zhotoviteľ sa zaväzuje pri plnení tejto zmluvy najmä :
	1. dodržiavať všetky právne predpisy a normy (najmä technické a predpisy týkajúce sa bezpečnosti práce a technických zariadení, najmä vyhlášku č. 147/2013 Z.z. v znení neskorších predpisov, vyhl. č. 508/2009 Z.z. v znení neskorších predpisov, nar. vl. č.396/2006 Z.z. o minimálnych bezpečnostných a zdravotných požiadavkách na pracovisko/ stavenisko a dbať na ochranu zdravia osôb na stavenisku a v jeho okolí, ako aj ochranu životného prostredia podľa osobitných predpisov) a pod.
	2. udržiavať poriadok a čistotu na pracovisku a prístupových komunikáciách
	3. zdržiavať sa iba na pracovisku a prístupových komunikáciách
	4. použiť pri realizácii zmluvného diela len odsúhlasené materiály, výrobky a zariadenia a v súlade s prílohou č. 1 tejto zmluvy,
2. Zhotoviteľ tiež zodpovedá za:
* odvoz a likvidáciu odpadov (na vlastné náklady a nebezpečenstvo), ktoré vzniknú jeho činnosťou

 pri plnení tejto zmluvy,

* to, že osoby, ktoré budú plnenie tejto zmluvy zabezpečovať sa budú zdržiavať iba vo vyhradených priestoroch, budú dodržiavať technologické postupy a normy, platne pre nimi vykonávané činnosti ako aj predpisy BOZP a PO a budú mať pracovné odevy označené obchodným menom zhotoviteľa,,
* škodu na majetku objednávateľa, ktorú pri plnení tejto zmluvy spôsobí,
* škodu na majetku a zdraví osôb, ktoré sa zdržiavajú na jeho pracovisku a prístupových komunikáciách, ktorú utrpeli v dôsledku jeho činnosti pri plnení tejto zmluvy.
1. Zhotoviteľ je povinný počas plnenia tejto zmluvy viesť stavebný denník, do ktorého bude zapisovať všetky rozhodujúce skutočnosti o priebehu zhotovovania diela. Denník musí byť prístupný na pracovisku. Do denníka má právo robiť zápisy poverený zástupca objednávateľa a jeho stavebný dozor
2. Počas plnenia tejto zmluvy :
	1. objednávateľa zastupujú :
		* Ing. Jozef Pružinský, PhD., námestník
		* Dušan Gašparovič, samostatný referent TIR

 a ďalšie osoby poverené objednávateľom, ktorí sú zároveň oprávnení vykonávať kontrolu plnenia zmluvy, podpisovať protokoly o vykonaných skúškach, preberacie

 protokoly o prevzatí jednotlivých častí dodávky, zápisy o odstránení vád a nedorobkov.

* 1. zhotoviteľa zastupujú :
		+ *uchádzač doplní podľa svojej ponuky mená kontakty a osoby, ktoré budú zodpovedné za riadenie prác*
1. Zhotoviteľ a objednávateľ sa dohodli, že minimálne v 30 dňovom intervale sa uskutoční vyhodnocovanie postupu realizácie plnenia tejto zmluvy za účasti poverených zástupcov objednávateľa a zhotoviteľa, výsledky ktorého budú pre zhotoviteľa záväzné. Organizovanie pracovných stretnutí zabezpečí objednávateľ.
2. Vlastníkom zhotovovaného diela je objednávateľ.
3. Zhotoviteľ znáša nebezpečenstvo škody, straty a zničenia na zhotovovanom diele do momentu jeho prevzatia objednávateľom.
4. Zhotoviteľ je povinný počas plnenia predmetu zmluvy aktualizovať a verifikovať všetky údaje zapísané v Registri partnerov verejného sektora v súlade so zákonom č. 315/2016 Z.z. Neplnenie tejto povinnosti sa považuje za podstatné porušenie zmluvy, čo zakladá právo objednávateľa na odstúpenie od zmluvy.

 Objednávateľ má právo odstúpiť od zmluvy aj v prípade, že zhotoviteľ bol z Registra partnerov verejného sektora vymazaný.

1. Subdodávatelia zhotoviteľa, ktorí sú povinne zapisovaní v Registri partnerov verejného sektora podľa zákona č. 315/2016 Z.z., musia byť v tomto registri zapísaní, a po celú dobu plnenia predmetu zmluvy sú povinní verifikovať a aktualizovať údaje zapísané v Registri partnerov verejného sektora v súlade s týmto zákonom.

 Neplnenie tejto povinnosti sa považuje za podstatné porušenie zmluvy, čo zakladá právo objednávateľa na odstúpenie od zmluvy.

 Objednávateľ má právo odstúpiť od zmluvy aj v prípade, že subdodávateľ zhotoviteľa bol z Registra partnerov verejného sektora vymazaný.

1. Zhotoviteľ je povinný objednávateľa písomne bezodkladne informovať o tom, že pri plnení zmluvy použije subdodávateľov napriek tomu, že pri uzavretí zmluvy s ich použitím neuvažoval. V tomto oznámení uvedie ich identifikačné údaje a údaje o osobe/osobách oprávnených konať za subdodávateľa, a to v rozsahu meno, priezvisko, adresa pobytu, dátum narodenia; taktiež uvedie predmet subdodávky a jeho percentuálny podiel na hodnote zákazky v € s DPH, túto povinnosť má aj počas plnenia zmluvy ak dôjde k  zmene subdodávateľa. Ak ide o subdodávateľov povinne zapisovaných v Registri partnerov verejného sektora podľa zákona č. 315/2016 Z.z., musia byť v tomto registri zapísaní, a po celú dobu plnenia predmetu zmluvy sú povinní verifikovať a aktualizovať údaje zapísané v Registri partnerov verejného sektora v súlade s týmto zákonom.

 Neplnenie tejto povinnosti sa považuje za podstatné porušenie zmluvy, čo zakladá právo objednávateľa na odstúpenie od zmluvy.

 Objednávateľ má právo odstúpiť od zmluvy aj v prípade, že subdodávateľ zhotoviteľa bol z Registra partnerov verejného sektora vymazaný.

1. Pokiaľ má subdodávateľ zhotoviteľa svojich subdodávateľov, na ktorých sa vzťahuje povinnosť byť zapísanými v Registri partnerov verejného sektora podľa zákona č. 315/2016 Z.z., musia byť v tomto registri zapísaní, a po celú dobu plnenia predmetu zmluvy sú povinní verifikovať a aktualizovať údaje zapísané v Registri partnerov verejného sektora v súlade s týmto zákonom.

 Neplnenie tejto povinnosti sa považuje za podstatné porušenie zmluvy, čo zakladá právo objednávateľa na odstúpenie od zmluvy.

 Objednávateľ má právo odstúpiť od zmluvy aj v prípade, že subdodávateľ subdodávateľa zhotoviteľa bol z Registra partnerov verejného sektora vymazaný.

1. Použitím subdodávateľa/subdodávateľov pri plnení zmluvy nie je dotknutá zodpovednosť zhotoviteľa za plnenie zmluvy.
2. Zmluvné strany sa dohodli, že zhotoviteľ je povinný strpieť kontrolu/audit súvisiaci s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku PPA, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

## Článok VI. Záruka

1. Zhotoviteľ poskytuje objednávateľovi záruku za kvalitu zmluvného diela

- *uchádzač uvedie vo svojej ponuke dĺžku záruky, minimálne však 60 mesiacov odo dňa splnenia zmluvného záväzku*

 Kontaktné údaje pre zasielanie reklamácií a hlásenia o poruchách:

 .............................................................................................................................

 *uchádzač v zmluve doplní obchodné meno, adresu, meno, priezvisko a pracovné zaradenie osoby oprávnene/ osôb oprávnených na vybavovanie reklamácií , jej telefonický a e- mailový kontakt*

1. Objednávateľ bude reklamovať prípadné vady diela v písomnej forme, platí aj fax, e- mail, ktorý nebude potvrdený listom
2. Zhotoviteľ sa zaväzuje nastúpiť na odstránenie prípadných reklamácií najneskôr do 24h od ich nahlásenia, pokiaľ sa strany nedohodnú inak.
3. Termín odstránenia reklamovaných vád bude dohodnutý zmluvnými stranami individuálne podľa ich charakteru.
4. Pokiaľ bude zhotoviteľ v nástupe na odstránenie reklamácie v omeškaní, je objednávateľ oprávnený zabezpečiť odstránenie vád treťou osobou, a to na náklady zhotoviteľa. Nárok na zmluvnú pokutu tým nie je dotknutý.
5. Zhotoviteľ je povinný reklamované vady odstrániť aj v prípade, že popiera svoju zodpovednosť za vady. Pokiaľ sa zmluvné strany o nákladoch odstránenia sporných vád nedohodnú, je zhotoviteľ oprávnený požiadať o rozhodnutie vecne a miestne príslušný súd.

## Článok VII.

**Zmluvné pokuty a úrok z omeškania**

1. V prípade omeškania zhotoviteľa so splnením zmluvného diela v dohodnutom

 termíne, je objednávateľ oprávnený vyúčtovať zhotoviteľovi zmluvnú pokutu vo výške 0,02 % z ceny diela s DPH za každý aj začatý deň omeškania. Nárok objednávateľa na náhradu škody nie je tým dotknutý.

1. V prípade omeškania objednávateľa so zaplatením oprávnene a riadne vystavenej faktúry, môže zhotoviteľ uplatniť úrok z omeškania vo výške 0,02% z dlžnej sumy za každý aj začatý deň omeškania. Dohoda zmluvných strán o zmluvnej pokute za omeškanie s platením peňažného záväzku objednávateľa z tejto zmluvy sa vylučuje.
2. Pre prípad, že zhotoviteľ bude v omeškaní s odstránením reklamovaných vád, je objednávateľ oprávnený vyúčtovať zhotoviteľovi zmluvnú pokutu vo výške 50,00 € za každú vadu a začatý deň omeškania, slovom päťdesiat EUR. Pokiaľ omeškanie zhotoviteľa bude dlhšie ako 60 hodín, je objednávateľ oprávnený zabezpečiť odstránenie vád treťou osobou, a to na náklady zhotoviteľa, nárok na zmluvnú pokutu tým nie je dotknutý.

## Článok VIII. Záverečné ustanovenia

1. Pri plnení tejto zmluvy sa zmluvné strany riadia prednostne ustanoveniami tejto zmluvy. Vzájomné vzťahy zmluvných strán touto zmluvou neupravené, sa riadia

 ustanoveniami Obchodného zákonníka č. 513/1991 Zb. v znení neskorších predpisov ako aj ďalšími, na zmluvné záväzky sa vzťahujúcimi predpismi a normami.

1. Akékoľvek dohody, zmeny alebo doplnky k tejto zmluve sú pre zmluvné strany záväzné len vtedy, ak sú vyhotovené písomne ako dodatok k tejto zmluve a obojstranne podpísaný oprávnenými zástupcami zmluvných strán.
2. V prípade zmeny obchodného mena, názvu, sídla, právnej formy, štatutárnych orgánov ako aj spôsobu ich konania za zmluvnú stranu, bankového spojenia a čísla účtu, strana, ktorej sa niektorá z týchto zmien týka, oznámi druhej zmluvnej strane túto skutočnosť a to bez zbytočného odkladu.
3. Táto zmluva nadobúda platnosť dňom jej podpisu obidvoma zmluvnými stranami. Táto zmluva je v zmysle §5a zákona č. 211/2000 Z. z. o slobodnom prístupe k informáciám a o zmene

 a doplnení niektorých zákonov v znení neskorších predpisov povinne zverejňovanou zmluvou, ktorá sa zverejňuje v Centrálnom registri zmlúv. Táto zmluva nadobúda účinnosť dňom nasledujúcim po dni jej zverejnenia v uvedenom registri. Za zverejnenie zmluvy zodpovedá objednávateľ a zhotoviteľ s jej zverejnením súhlasí.

1. Zmluva sa uzatvára v 4-och rovnopisoch, z ktorých objednávateľ dostane tri vyhotovenia a zhotoviteľ jedno. Neoddeliteľnú súčasť zmluvy tvoria jej prílohy
	* č. 1 - Špecifikácia predmetu zmluvy a jeho ceny ( ocenený výkaz výmer) vrátane podrobného opisu predmetu zmluvy
	* *č. 2 - Zoznam subdodávateľov, pokiaľ ich zhotoviteľ má*

V Kolíňanoch, dňa: V................... dňa:...................

Za objednávateľa: Za zhotoviteľa:

 Ing. Ján Lajda ...............................................

 konateľ meno, priezvisko a funkcia

Príloha č. 2 k ZoD

A/

## Zoznam subdodávateľov zhotoviteľa

|  |  |  |  |  |  |
| --- | --- | --- | --- | --- | --- |
| **Por. č.** | **Obchodné meno****a sídlo subdodávateľa** | **IČO** | **Osoby oprávnené konať za subdodávateľa****- meno, priezvisko, adresa pobytu, dátum****narodenia** | **Predmet subdodávky** | **Percentuálny podiel subdodávky na hodnote predmetu zmluvy** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

B/

## Zoznam subdodávateľov, ktorí sú subdodávateľmi subdodávateľov zhotoviteľa

|  |  |  |  |  |  |
| --- | --- | --- | --- | --- | --- |
| **Por. č.** | **Obchodné meno****a sídlo subdodávateľa Subdodávateľa zhotoviteľa** | **IČO** | **Osoby oprávnené konať za subdodávateľa****- meno, priezvisko, adresa pobytu, dátum****narodenia** | **Predmet subdodávky** | **Percentuálny podiel subdodávky na hodnote predmetu zmluvy** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |